Byrettens omkostningsafgørelse ændres, således at ingen af parterne skal betale sagsomkostninger til den anden part.
Ret: Vestre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

/

Vestre Landsrets 8. afdeling holdt den 18. september 2013 kl. 14.00 møde på tingstedet

i Viborg.

Som dommere fungerede landsdommerne Karen Foldager, Nikolaj Aarø-Hansen og

Eva Staal.

V.L. B-1202-13

Aarhus Kommune

mod

Indkærede, tidligere Sagsøger

De tidligere fremlagte bilag var til stede.

Retten i Århus har den l. maj 2013 bestemt, at Aarhus Kommune skal betale 12.750 kr.

i sagsomkostninger til Indkærede, tidligere Sagsøger.

Afgørelsen er kæret af advokat Aarhus Kommune med påstand om, at Indkærede,

tidligere Sagsøger skal betale sagsomkostninger til kommunen med 12.750 kr.,

subsidiært at ingen af sagens parter skal betale sagsomkostninger til den anden.

Indkærede, tidligere Sagsøger har påstået afgørelsen stadfæstet, subsidiært hjemvisning

til Retten i Århus til fornyet behandling.

Landsretten afsagde

K e n d e l s e:

Indkærede, tidligere Sagsøger nedlagde i stævningen en betalingspåstand, der dels

angik tilbagebetaling af for meget betalt ejendomsskat, dels betaling af udenretlige

inkassoomkostninger. Aarhus Kommune nedlagde i svarskriftet over for påstanden om

tilbagebetaling af ejendomsskat påstand om frifindelse for tiden, idet kommunen blandt

andet gjorde gældende, at kravet herpå ikke forfaldt, før kommunen endeligt havde

opgjort dette. Over for kravet på inkassoomkostninger nedlagde kommunen påstand

om frifindelse.



/

-2 -

Efter sagens anlæg har kommunen betalt beløbet i henhold til boligforeningens påstand,

bortset fra udenretlige inkassoomkostninger, idet foreningen erkendte ikke at have krav

herpå. Sagsøgeren har herefter hævet sagen.

Under de nævnte omstændigheder, hvor sagen er hævet, inden der er taget stilling til

parternes uenighed om, hvorvidt boligforeningen ved sagens anlæg havde krav på

betaling af det påståede beløb, kan det ikke lægges til grund, at sagsøgeren har opnået

et bedre resultat ved at anlægge sagen end ved at afvente kommunens administrative

afgørelse.

På den baggrund og henset til, at kommunen som anført har betalt det påståede beløb

efter sagens anlæg, kan ingen af parterne anses for den vindende eller den tabende part,

jf. retsplejelovens § 312, stk. l.

Landsretten finder derfor, at ingen af parterne skal betale sagsomkostninger, herunder

retsafgift, til den anden part, jf. retsplejelovens § 313, stk. l.

Landsretten tager herefter kommunens subsidiære påstand til følge.

T h i  b e s t e m m e s:

Byrettens omkostningsafgørelse ændres, således at ingen af parterne skal betale

sagsomkostninger til den anden part.

Kæremålets omkostninger ophæves.

Kæreafgiften skal betales tilbage.

Sagen sluttet.

Karen Foldager 
 



/

-3 -